R O M Â N I A

JUDETUL BACĂU
COMUNA BOGDĂNEȘTI
Adresa : Strada Centru, nr.78, CP 607070

Telefon/Fax:  0234.336.500
E-mail: primaria@primariabogdanestibacau.ro | https://www.primariabogdanestibacau.ro
Contract de lucrări (executie lucrări)

nr.         data 
1. Părțile contractante

              În temeiul Legii 98/2016 privind achizițiile publice, s-a încheiat prezentul contract de proiectare si executie lucrări, 

              Între

           COMUNA BOGDĂNEȘTI, cu sediul in localitatea Bogdănești, str. Centru nr. 78, jud. Bacău, avand cod fiscal: 4352948, tel/fax: 0234 336 500, cont __________________________, deschis la Trezoreria ________________________, reprezentata prin primar Maxim Gabriel Cornel, avand functia de primar, în calitate de Achizitor/Beneficiar, pe de o parte
și 

_____________________________, adresă __________________________ Cod postal: ________________ telefon/fax ________________________________ număr de înmatriculare __________________________ cod fiscal ______________________ cont ______________________________________ deschis la _________________________, reprezentată prin ________________________________, funcția administrator în calitate de executant / antreprenor, pe de altă parte.

2. Definiții 

2.1 - În prezentul contract următorii termeni vor fi interpretați astfel:

a. contract –prezentul contract și toate anexele sale;

b. achizitor și antreprenor - părțile contractante, așa cum sunt acestea numite în prezentul contract;

c. prețul contractului - prețul   plătibil antreprenorului de către achizitor, în baza contractului, pentru îndeplinirea integrală și corespunzătoare a tuturor obligațiilor sale, asumate prin contract;

d. amplasamentul lucrării - locul unde antreprenorul execută lucrarea;
e. forța majoră - reprezintă o împrejurare de origine externă, cu caracter extraordinar, absolut imprevizibilă și inevitabilă, care se află în afara controlului oricărei părți, care nu se datorează greșelii sau vinei acestora, și care face imposibilă executarea și, respectiv, îndeplinirea contractului; sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargou, enumerarea nefiind exhaustivă, ci enunțiativă. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părți;

f. zi - zi calendaristică; an - 365 zile.

3. Interpretare

3.1 În prezentul contract, cu excepția unei prevederi contrare, cuvintele la forma singular vor include forma de plural și vice versa, acolo unde acest lucru este permis de context.

3.2 Termenul “zi” sau “zile” sau orice referire la zile reprezintă zile calendaristice dacă nu se specifică în mod diferit.
Clauze obligatorii

4. Obiectul și prețul contractului

4.1- Antreprenorul se obligă să proiecteze și execute contractul privind -  Executie lucrari pentru obiectivul de investitie: „MODERNIZAREA SISTEMULUI DE ILUMINAT PUBLIC ÎN COMUNA BOGDĂNEȘTI, JUDEȚUL BACĂU – Etapa II”, în perioada/perioadele convenite și în conformitate cu obligațiile asumate prin prezentul contract. 
 4.2. - Achizitorul se obligă să plătească antreprenorului prețul convenit pentru îndeplinirea contractului privind realizarea investiţiei: proiectare si executie lucrari pentru obiectivul de investitie: „MODERNIZAREA SISTEMULUI DE ILUMINAT PUBLIC ÎN COMUNA BOGDĂNEȘTI, JUDEȚUL BACĂU – Etapa II”.
 4.3. - Prețul convenit pentru îndeplinirea contractului, respectiv prețul pentru executie lucrari, plătibil antreprenorului de către achizitor conform graficului de plăți, este de ______________________ lei, fără TVA, la care se adaugă TVA în suma de ____________________ lei.
5. Durata contractului

5.1 – Durata prezentului contract este de ________ luni.
a) ________ luni pentru proiectarea lucrarilor
a). ________luni pentru executia lucrarilor.

6. Documentele contractului
6.1 - Documentele contractului sunt (cel puțin):

a) contractul 
b) propunerea tehnică și propunerea financiară;

c) graficul de îndeplinire a contractului;

d) declarațiile din invitația de participare;

e) garanția de bună execuție, dacă este cazul;

f) angajamentul ferm de susținere din partea unui terț, dacă este cazul.
7. Executarea contractului 
7.1 - Executarea contractului începe după constituirea garanției de bună execuție și predarea amplasamentului, respectiv de la data emiterii ordinelor de începere a serviciilor de proiectare.
8. Protecția patrimoniului cultural național 

8.1 - Toate fosilele, monedele, obiectele de valoare sau orice alte vestigii sau obiecte de interes arheologic descoperite pe amplasamentul lucrării sunt considerate, în relațiile dintre părți, ca fiind proprietatea absolută a achizitorului. 

8.2 – Antreprenorul are obligația de a lua toate precauțiile necesare pentru ca muncitorii săi sau oricare alte persoane să nu îndepărteze sau să deterioreze obiectele prevăzute la clauza 8.1, iar imediat după descoperirea și înainte de îndepărtarea lor, de a înștiința achizitorul despre această descoperire și de a îndeplini dispozițiile primite de la achizitor privind îndepărtarea acestora. Dacă din cauza unor astfel de dispoziții antreprenorul suferă întârzieri și/sau cheltuieli suplimentare, atunci, prin consultare, părțile vor stabili:

a) orice prelungire a duratei de execuție la care antreprenorul are dreptul;

b) totalul cheltuielilor suplimentare, care se va adăuga la prețul contractului.

8.3 - Achizitorul are obligația, de îndată ce a luat la cunoștință despre descoperirea obiectelor prevăzute la clauza 8.1, de a înștiința în acest sens organele de poliție și comisia monumentelor istorice.

10. Obligațiile principale ale antreprenorului
10.1 - Antreprenorul se obligă să execute si să finalizeze investitia privind: proiectare si executie lucrari pentru obiectivul de investitie: „MODERNIZAREA SISTEMULUI DE ILUMINAT PUBLIC ÎN COMUNA BOGDĂNEȘTI, JUDEȚUL BACĂU – Etapa II” în conformitate cu obligațiile asumate prin prezentul contract.

10.2 - (1) Antreprenorul are obligația de a proiecta si executa și finaliza lucrările, precum și de a remedia viciile ascunse, cu atenția și promptitudinea cuvenită, în concordanță cu obligațiile asumate prin contract.

(2) Antreprenorul are obligația de a supraveghea lucrările, de a asigura forța de muncă, materialele, instalațiile, echipamentele și toate celelalte obiecte, fie de natură provizorie, fie definitive cerute de și pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

10.3 - Antreprenorul are obligația de a prezenta achizitorului, înainte de începerea execuției lucrării, spre aprobare, graficul de plăți necesar execuției lucrărilor, în ordinea tehnologică de execuție. 

10.4. - (1) Antreprenorul este pe deplin responsabil pentru conformitatea, stabilitatea și siguranța tuturor operațiunilor executate pe șantier, precum și pentru procedeele de execuție utilizate, cu respectarea prevederilor și a reglementărilor legii privind calitatea în construcții. 
(2) Un exemplar din documentația predată de către achizitor antreprenorului va fi ținut de acesta în vederea consultării de către Inspecția de Stat în Construcții, Lucrări Publice, Urbanism și Amenajarea Teritoriului, precum și de către persoane autorizate de achizitor, la cererea acestora.

(3) Antreprenorul nu va fi răspunzător pentru documentatia și caietele de sarcini care nu au fost întocmite de el. Dacă totuși contractul prevede explicit ca o parte a lucrărilor permanente să fie proiectată de către antreprenor, acesta va fi pe deplin responsabil pentru acea parte a lucrărilor.

(4) Antreprenorul are obligația de a pune la dispoziția achizitorului, la termenele precizate în anexele contractului, caietele de măsurători (atașamentele) și, după caz, în situațiile convenite, desenele, calculele, verificările calculelor și orice alte documente pe care antreprenorul trebuie să le întocmească sau care sunt cerute de achizitor.

10.5 - (1) Antreprenorul are obligația de a respecta și executa dispozițiile achizitorului în orice problemă, menționată sau nu în contract, referitoare la lucrare. În cazul în care antreprenorul consideră că dispozițiile achizitorului sunt nejustificate sau inoportune, acesta are dreptul de a ridica obiecții, în scris, fără ca obiecțiile respective să îl absolve de obligația de a executa dispozițiile primite, cu excepția cazului în care acestea contravin prevederilor legale.

(2) În cazul în care respectarea și executarea dispozițiilor prevăzute la alin.(1) determină dificultăți în execuție care generează costuri suplimentare, atunci aceste costuri vor fi acoperite pe cheltuiala achizitorului.

10.6 - (1) Antreprenorul este responsabil de trasarea corectă a lucrărilor față de reperele date de achizitor, precum și de furnizarea tuturor echipamentelor, instrumentelor, dispozitivelor și resurselor umane necesare îndeplinirii responsabilității respective.

(2) În cazul în care, pe parcursul execuției lucrărilor, survine o eroare în poziția, cotele, dimensiunile sau aliniamentul oricărei părți a lucrărilor, antreprenorul are obligația de a rectifica eroarea constatată, pe cheltuiala sa, cu excepția situației în care eroarea respectivă este rezultatul datelor incorecte furnizate, în scris, de către proiectant. Pentru verificarea trasării de către proiectant, antreprenorul are obligația de a proteja și păstra cu grijă toate reperele, bornele sau alte obiecte folosite la trasarea lucrărilor. 

10.7 - Pe parcursul execuției lucrărilor și remedierii viciilor ascunse, antreprenorul are obligația:

i) de a lua toate măsurile pentru asigurarea tuturor persoanelor a căror prezență pe șantier este autorizată și de a menține șantierul (atât timp cât acesta este sub controlul său) și lucrările (atât timp cât acestea nu sunt finalizate și ocupate de către achizitor) în starea de ordine necesară evitării oricărui pericol pentru respectivele persoane;

ii) de a procura și de a întreține pe cheltuiala sa toate dispozitivele de iluminare, protecție, îngrădire, alarmă și pază, când și unde sunt necesare sau au fost solicitate de către achizitor sau de către alte autorități competente, în scopul protejării lucrărilor sau al asigurării confortului riveranilor; 

iii) de a lua toate măsurile rezonabile necesare pentru a proteja mediul pe și în afara șantierului și pentru a evita orice pagubă sau neajuns provocate persoanelor, proprietăților publice sau altora, rezultate din poluare, zgomot sau alți factori generați de metodele sale de lucru.

10.8 - Antreprenorul este responsabil pentru menținerea în bună stare a lucrărilor, materialelor, echipamentelor și instalațiilor care urmează a fi puse în operă, de la data primirii ordinului de începere a lucrării până la data semnării procesului-verbal de recepție a lucrării. 

10.9 - (1) Pe parcursul execuției lucrărilor și al remedierii viciilor ascunse, antreprenorul are obligația, în măsura permisă de respectarea prevederilor contractului, de a nu stânjeni inutil sau în mod abuziv:

a) confortul riveranilor; sau

b) căile de acces, prin folosirea și ocuparea drumurilor și căilor publice sau private care deservesc proprietățile aflate în posesia achizitorului sau a oricărei alte persoane.

(2) Antreprenorul va despăgubi achizitorul împotriva tuturor reclamațiilor, acțiunilor în justiție, daunelor-interese, costurilor, taxelor și cheltuielilor, indiferent de natura lor, rezultând din sau în legătură cu obligația prevăzută la alin.(1), pentru care responsabilitatea revine antreprenorului.

10.10 - (1) Antreprenorul are obligația de a utiliza în mod rezonabil drumurile sau podurile ce comunică cu sau sunt pe traseul șantierului și de a preveni deteriorarea sau distrugerea acestora de către traficul propriu sau al oricăruia dintre subcontractanții săi; antreprenorul va selecta traseele, va alege și va folosi vehiculele, va limita și repartiza încărcăturile, în așa fel încât traficul suplimentar ce va rezulta în mod inevitabil din deplasarea materialelor, echipamentelor, instalațiilor sau altora asemenea, de pe și pe șantier, să fie limitat, în măsura în care este posibil, astfel încât să nu producă deteriorări sau distrugeri ale drumurilor și podurilor respective.

(2) În cazul în care natura lucrărilor impune utilizarea de către antreprenor a transportului pe apă, atunci prevederile de la alin.(1) vor fi interpretate în maniera în care prin „drum” se înțelege inclusiv ecluză, doc, dig sau orice altă structură aferentă căii navigabile și prin „vehicul” se înțelege orice ambarcațiune, iar prevederile respective se vor aplica în consecință.

(3) În cazul în care se produc deteriorări sau distrugeri ale oricărui pod sau drum care comunică cu sau care se află pe traseul șantierului, datorită transportului materialelor, echipamentelor, instalațiilor sau altora asemenea, antreprenorul are obligația de a despăgubi achizitorul împotriva tuturor reclamațiilor privind avarierea respectivelor poduri sau drumuri.

(4) Cu excepția unor clauze contrare prevăzute în contract, antreprenorul este responsabil și va plăti consolidarea, modificarea sau îmbunătățirea, în scopul facilitării transportului materialelor, echipamentelor, instalațiilor sau altora asemenea, a oricăror drumuri sau poduri care comunică cu sau care se află pe traseul șantierului. 
10.11 - (1) Pe parcursul execuției lucrării, antreprenorul are obligația:

i) de a evita, pe cât posibil, acumularea de obstacole inutile pe șantier;

ii) de a depozita sau retrage orice utilaje, echipamente, instalatii, surplus de materiale;

iii) de a aduna și îndepărta de pe șantier dărâmăturile, molozul sau lucrările provizorii de orice fel, care nu mai sunt necesare.

(2) Antreprenorul are dreptul de a reține pe șantier, până la sfârșitul perioadei de garanție, numai acele materiale, echipamente, instalații sau lucrări provizorii, care îi sunt necesare în scopul îndeplinirii obligațiilor sale în perioada de garanție.

10.12 - Antreprenorul răspunde, potrivit obligațiilor care îi revin, pentru viciile ascunse ale construcției, ivite într-un interval de 5 ani de la recepția lucrării și, după împlinirea acestui termen, pe toată durata de existență a construcției, pentru viciile structurii de rezistență, ca urmare a nerespectării proiectelor și detaliilor de execuție aferente execuției lucrării.

9.13 - Antreprenorul se obligă să despăgubească achizitorul împotriva oricăror:

i) reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), sau cele legate de echipamentele, materialele, instalațiile sau utilajele folosite pentru sau în legătură cu execuția lucrărilor sau încorporate în acestea; și

ii) daune-interese, costuri, taxe și cheltuieli de orice natură aferente, cu excepția situației în care o astfel de încălcare rezultă din respectarea proiectului sau caietului de sarcini întocmit de către achizitor.
9.14. Antreprenorul se obligă să respecte întocmai toate documentele aferente documentației de atribuire a contractului si cele din ghidul de finantare elaborat de Administratia Fondului de Mediu, achizitorul fiind exonerat de obligatii in cazul neachitarii unor sume de catre Administratia Fondului pentru Mediu ca urmare a neindeplinirii conditiilor tehnice specifice , publicate si asumate de catre antreprenor.

9.15. Antreprenorul se obliga sa preia sistemul de iluminat si sa-l gestioneze, fie direct fie printr-un subcontractant, cu acordul si in conditiile achizitorului
11. Obligațiile achizitorului

11.1 – Achizitorul se obligă să plătească antreprenorului prețul convenit pentru execuția si finalizarea investitiei privind: proiectare si executie lucrari pentru obiectivul de investitie: „MODERNIZAREA SISTEMULUI DE ILUMINAT PUBLIC ÎN COMUNA BOGDĂNEȘTI, JUDEȚUL BACĂU – Etapa II”. 

11.2 -La începerea lucrărilor achizitorul are obligația de a obține toate autorizațiile și avizele necesare execuției lucrărilor.
11.3 - (1) Achizitorul are obligația de a pune la dispoziția antreprenorului, fără plată, dacă nu s-a convenit altfel, următoarele:

a) amplasamentul lucrării, liber de orice sarcină;

b) suprafețele de teren necesare pentru depozitare și pentru organizarea de șantier;

c) căile de acces rutier și racordurile de cale ferată;

d) racordurile pentru utilități (apă, gaz, energie, canalizare etc.), până la limita amplasamentului șantierului.

(2) Costurile pentru consumul de utilități, precum și cel al contoarelor sau al altor aparate de măsurat se suportă de către antreprenor.

11.4 - Achizitorul este responsabil pentru trasarea axelor principale, bornelor de referință, căilor de circulație și a limitelor terenului pus la dispoziția antreprenorului, precum și pentru materializarea cotelor de nivel în imediata apropiere a terenului.

11.5 - Achizitorul are obligația de a examina și măsura lucrările care devin ascunse în cel mult 5 zile de la notificarea antreprenorului.

11.6 - Achizitorul este pe deplin responsabil de exactitatea documentelor și a oricăror alte informații furnizate antreprenorului, precum și pentru dispozițiile și livrările sale.
11. Sancțiuni pentru neîndeplinirea culpabilă a obligațiilor 
12.1 - În cazul în care, din vina sa exclusivă, antreprenorului nu își îndeplinește obligațiile asumate prin contract într-o perioadă de 28 zile, atunci achizitorul are dreptul de a deduce din prețul contractului, ca penalități, o sumă echivalentă cu  o cotă procentuală din valoarea lucrarilor neexecutate sau ramase de executat de 1% pe zi.

12.2 - În cazul în care achizitorul nu onorează facturile în termen de 28 de zile de la expirarea perioadei convenite, atunci acesta are obligația de a plăti, ca penalități, o sumă echivalentă cu o cotă procentuală de 0,1% pe zi întȃrziere din plata neefectuata.
12.3 – Daca platile nu se efectueaza in termenul convenit prin contract, antreprenorul va fi indreptatit la actualizarea sumelor de plata cu data achitarii facturilor – nefiind nevoie de incheierea unui act aditional.

Se va utiliza urmatoarea formula de actualizare: An = In / Io, unde:

a). “An” este coeficientul de actualizare care urmeaza a fi aplicat valorii facturii;

b). “In” este indicele de cost in constructii – total publicat de Institutul National de Statistica in Buletinul Statistic de Preturi, la tabelul 15, la data efectuarii platii;

c). “Io” este indicele de cost in constructii – total, aplicabil la data semnarii contractului.

12.4 - Nerespectarea obligațiilor asumate prin prezentul contract de către una dintre părți, în mod culpabil, dă dreptul părții lezate de a considera contractul reziliat de drept / de a cere rezilierea contractului și de a pretinde plata de daune-interese.
12.5 - Achizitorul își rezervă dreptul de a denunța unilateral contractul, printr-o notificare scrisă adresată antreprenorului, fără nici o compensație, dacă acesta din urmă dă faliment, cu condiția ca această denunțare să nu prejudicieze sau să afecteze dreptul la acțiune sau despăgubire pentru antreprenor. În acest caz, antreprenorul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.

Clauze specifice

13. Garanția de bună execuție a contractului

13.1 - Executantul se obligă să constituie garanţia de bună execuţie a contractului în cuantum de 5% din valoarea contractului fără TVA, pentru perioada de execuție a lucrărilor și perioada de garanție a lucrărilor executate şi, oricum înainte de începerea execuţiei contractului, în termen de maximum 5 zile lucrătoare de la data semnării contractului. Garanția se va constitui în conformitate cu art.154 alin.(4) din Legea nr.98/2016, cu modificările și completările ulterioare. Garanţia de bună execuţie se constituie prin virament bancar sau printr-un instrument de garantare emis în condiţiile legii, sau prin retineri succesive din sumele datorate pentru facturi partiale şi devine anexă la contract, prevederile art. 36 alin. (3) şi (5) aplicându-se în mod corespunzător..
13.2 - Achizitorul se obligă să elibereze garanția pentru participare și să emită ordinul de începere a contractului numai după ce antreprenorul a făcut dovada constituirii garanției de bună execuție.

13.3 - Achizitorul are dreptul de a emite pretenții asupra garanției de bună execuție, în limita prejudiciului creat, dacă antreprenorul nu își execută, execută cu întârziere sau execută necorespunzător obligațiile asumate prin prezentul contract. Anterior emiterii unei pretenții asupra garanției de bună execuție, achizitorul are obligația de a notifica acest lucru antreprenorului, precizând totodată obligațiile care nu au fost respectate. 

În cazul executării garanției de bună execuție, parțial sau total, executantul are obligația de a reîntregi garanția în cauză raportat la restul rămas de executat.

13.4 - Achizitorul se obligă să restituie garanția de bună execuție dupa cum urmeaza:
-70% din valoarea garanției, în termende 14 zile de la data încheierii procesului-verbal de receptie la terminarea lucrărilor, dacă nu a ridicat până la aceea data pretentii asupra ei, iar riscul pentru vicii ascunse este minim;

- restul de 30% din valoarea gaarantiei, la expirarea periodei de garanție a lucrărilor executate, pe baza procesului-verbal de receptie finala.

13.5 - Garanția lucrărilor este distinctă de garanția de bună execuție a contractului
14. Începerea și execuția lucrărilor
14.1 - (1) Antreprenorul are obligația de a începe lucrările în timpul cel mai scurt posibil de la primirea ordinului în acest sens din partea achizitorului.
(2) Antreprenorul trebuie să notifice achizitorului și Inspecției de Stat în Construcții, Lucrări Publice, Urbanism și Amenajarea Teritoriului data începerii efective a lucrărilor.
14.2 - (1) Lucrările trebuie să se deruleze conform graficului general de execuție și să fie terminate la data stabilită. Datele intermediare, prevăzute în graficele de execuție, se consideră date contractuale.

 (2) Antreprenorul va prezenta, la cererea achizitorului, după semnarea contractului, graficul de execuție de detaliu, alcătuit în ordinea tehnologică de execuție. În cazul în care, după opinia achizitorului, pe parcurs, desfășurarea lucrărilor nu concordă cu graficul general de execuție a lucrărilor, la cererea achizitorului, antreprenorul va prezenta un grafic revizuit, în vederea terminării lucrărilor la data prevăzută în contract. Graficul revizuit nu îl va scuti pe antreprenor de niciuna dintre îndatoririle asumate prin contract.
(3) În cazul în care antreprenorul întârzie începerea lucrărilor, terminarea pregătirilor sau dacă nu își îndeplinește îndatoririle prevăzute la pct. 10.2 alin.(2), achizitorul este îndreptățit să-i fixeze antreprenorului un termen până la care activitatea să intre în normal și să îl avertizeze că, în cazul neconformării, la expirarea termenului stabilit îi va rezilia contractul.
14.3 - (1) Achizitorul are dreptul de a supraveghea desfășurarea execuției lucrărilor și de a stabili conformitatea lor cu specificațiile din anexele la contract. Părțile contractante au obligația de a notifica, în scris, una celeilalte, identitatea reprezentanților lor atestați profesional pentru acest scop, și anume responsabilul tehnic cu execuția din partea antreprenorului și dirigintele de șantier sau, dacă este cazul, altă persoană fizică sau juridică atestată potrivit legii, din partea achizitorului.

(2) Antreprenorul are obligația de a asigura accesul reprezentantului achizitorului la locul de muncă, în ateliere, depozite și oriunde își desfășoară activitățile legate de îndeplinirea obligațiilor asumate prin contract, inclusiv pentru verificarea lucrărilor ascunse. 

14.4 - (1) Materialele trebuie să fie de calitatea prevăzută în documentația de execuție; verificările și testările materialelor folosite la execuția lucrărilor, precum și condițiile de trecere a recepției provizorii și a recepției finale (calitative) sunt descrise în anexa/anexele la contract. 
(2) Antreprenorul are obligația de a asigura instrumentele, utilajele și materialele necesare pentru verificarea, măsurarea și testarea lucrărilor. Costul probelor și încercărilor, inclusiv manopera aferentă acestora, revin antreprenorului.

(3) Probele neprevăzute și comandate de achizitor pentru verificarea unor lucrări sau materiale puse în operă vor fi suportate de antreprenor dacă se dovedește că materialele nu sunt corespunzătoare calitativ sau că manopera nu este în conformitate cu prevederile contractului. În caz contrar, achizitorul va suporta aceste cheltuieli.

14.5 - (1) Antreprenorul are obligația de a nu acoperi lucrările care devin ascunse, fără aprobarea achizitorului.

(2) Antreprenorul are obligația de a notifica achizitorul, ori de câte ori astfel de lucrări, inclusiv fundațiile, sunt finalizate, pentru a fi examinate și măsurate.

(3) Antreprenorul are obligația de a dezveli orice parte sau părți de lucrare, la dispoziția achizitorului, și de a reface această parte sau părți de lucrare, dacă este cazul.

(4) În cazul în care se constată că lucrările sunt de calitate corespunzătoare și au fost executate conform documentației de execuție, atunci cheltuielile privind dezvelirea și refacerea vor fi suportate de către achizitor, iar în caz contrar, de către antreprenor.

15. Întârzierea și sistarea lucrărilor
15.1 - În cazul în care: 

i) volumul sau natura lucrărilor neprevăzute; sau

ii) condițiile climaterice excepțional de nefavorabile; sau

iii) oricare alt motiv de întârziere care nu se datorează antreprenorului și nu a survenit prin încălcarea contractului de către acesta, îndreptățesc antreprenorul de a solicita prelungirea termenului de execuție a lucrărilor sau a oricărei părți a acestora, atunci, prin consultare, părțile vor stabili:

(1) orice prelungire a duratei de execuție la care antreprenorul are dreptul;

(2) totalul cheltuielilor suplimentare, care se va adăuga la prețul contractului (Ex. Prelungirea politei de garantie de buna executie, asigurare lucrare, etc.).

15.2 - Fără a prejudicia dreptul antreprenorului prevăzut în clauza 12.2, acesta are dreptul de a sista lucrările sau de a diminua ritmul execuției dacă achizitorul nu plătește în termen de 28 de zile de la expirarea termenului prevăzut la clauza 15.2; în acest caz va notifica, în scris acest fapt achizitorului.
15.3 - Executantul își asumă că în cazul în care va depăși durata de execuție, va finaliza lucrările pe cheltuiala sa. În cazul în care nu se finalizează lucrările în termen de 1 lună după data limită, autoritatea contractantă va aplica penalități de întârziere de 5%/ zi de întârziere din valoarea totală a contractului. În cazul în care nu se execută lucrarea în termen de 20 de zile lucrătoare după aplicarea penalităților de întârziere de 5%, autoritatea contractantă va putea efectua procedurile de executare silită a executantului.
16. Finalizarea lucrărilor

16.1 - Ansamblul lucrărilor sau, dacă este cazul, oricare parte a lor, prevăzut a fi finalizat într-un termen stabilit prin graficul de execuție, trebuie finalizat în termenul convenit, termen care se calculează de la data începerii lucrărilor.
16.2 - (1) La finalizarea lucrărilor, antreprenorul are obligația de a notifica, în scris, achizitorului că sunt îndeplinite condițiile de recepție, solicitând acestuia convocarea comisiei de recepție.

(2) Pe baza situațiilor de lucrări executate confirmate și a constatărilor efectuate pe teren, achizitorul va aprecia dacă sunt întrunite condițiile pentru a convoca comisia de recepție. În cazul în care se constată că sunt lipsuri sau deficiențe, acestea vor fi notificate antreprenorului, stabilindu-se și termenele pentru remediere și finalizare. După constatarea remedierii tuturor lipsurilor și deficiențelor, la o nouă solicitare a antreprenorului, achizitorul va convoca comisia de recepție.

16.3 - Comisia de recepție are obligația de a constata stadiul îndeplinirii contractului prin corelarea prevederilor acestuia cu documentația de execuție și cu reglementările în vigoare. În funcție de constatările făcute, achizitorul are dreptul de a aproba sau de a respinge recepția.

16.4 - Recepția se poate face și pentru părți ale lucrării, distincte din punct de vedere fizic și funcțional. 
16.5-Antreprenorul se obliga sa predea sistemul de telegestiune catre antreprenor, sa asigure accesul prin intermediul unor interfețe si sa asigure instruirea unor persoane desemnate de către achizitor, fara costuri suplimentare. Antreprenorul se obliga sa asigurare funcționarea sistemului de telegestiune si sa predea către achizitor, făra a consturi acest sistem dupa trecerea perioadei de 60 de luni stabilita drept garanție conform contractului.
17. Perioada de garanție acordată lucrărilor

17.1 - Perioada de garanție este de _____ luni și decurge de la data recepției la terminarea lucrărilor și până la recepția finală. 
17.2 - (1) În perioada de garanție, antreprenorul are obligația, în urma dispoziției date de achizitor, de a executa toate lucrările de modificare, reconstrucție și remediere a viciilor și altor defecte a căror cauză este nerespectarea clauzelor contractuale.

(2) Antreprenorul are obligația de a executa toate activitățile prevăzute la alin.(1), pe cheltuiala proprie, în cazul în care ele sunt necesare datorită:

i) utilizării de materiale, de instalații sau a unei manopere neconforme cu prevederile contractului; sau

ii) unui viciu de concepție, acolo unde antreprenorul este responsabil de proiectarea unei părți a lucrărilor; sau

iii) neglijenței sau neîndeplinirii de catre antreprenor a oricăreia dintre obligațiile explicite sau implicite care îi revin în baza contractului.

(3) În cazul în care defecțiunile nu se datorează antreprenorului, lucrările fiind executate de către acesta conform prevederilor contractului, costul remedierilor va fi evaluat și plătit ca lucrări suplimentare.

17.3 - În cazul în care antreprenorul nu execută lucrările prevazute la clauza 16.2 alin.(2), achizitorul este îndreptățit să angajeze și să plătească alte persoane care să le execute. Cheltuielile aferente acestor lucrări vor fi recuperate de către achizitor de la antreprenor sau reținute din sumele cuvenite acestuia. Pe perioada mentionata la art.17.1 antreprenorul este obligat sa asigure mentenanta sistemului de iluminat realizat, direct sau prin subcontractare cu acordul achizitorului.

17.4.-Antreprenorul este obligat sa intervina si sa remedieze defectiunilor aparute in termen de 24 ore de la sesizarea, in orice mod, de catre achizitor.In situatia in care antreprenorul depaseste termenul mentionat, achizitorul poate stabili penalitati de intarziere in valoare de 700 lei pentru fiecare zi in care defectiunea tehnica semnalata nu a fost remediata.
18. Modalități de plată

18.1 – În termen de 5 zile lucrătoare de la încasarea sumelor de la finanțator, beneficiarul (autoritatea contractanta)  va efectua plata exclusiv pentru facturile incluse în cererea de transfer. Astfel, plata facturilor depuse se realizează după primirea sumei de la finanțator.Beneficiarul (autoritatea contractanta) transmite cererile de transfer în conformitate cu prevederile din contractul de finantare, utilizând aplicația informatică. În termen de 5 zile lucrătoare de la încasarea sumelor, beneficiarul (autoritatea contractanta)  va efectua plata exclusiv pentru facturile incluse în cererea de transfer. Facturile pot fi platite și din bugetul local în situația în care autoritatea contractantă are la dispoziție fonduri în acest sens, iar legislația permite acest lucru. Antreprenorul intelege si accepta expres faptul ca achizitorul nu va plati sume ce rezulta din derularea contractului inainte de virarea acestora de catre Administratia Fondului pentru Mediu, nu va considera aceasta

clauza ca fiind una abuziva si nu il va considera responsabil pe achizitor conform prevederilor legale referitoare la termenele de plata, indiferent de perioada de timp in care acesta va primi sumele de la finantatorul mentionat.
18.2 - Dacă achizitorul nu onorează facturile în termen de 28 de zile de la expirarea perioadei convenite, atunci antreprenorul are dreptul de a sista executarea lucrărilor sau de a diminua ritmul execuției. Imediat ce achizitorul își onorează restanța, antreprenorul va relua executarea lucrărilor în cel mai scurt timp posibil.

18.3 - (1) Plățile parțiale trebuie să fie făcute, la cererea antreprenorului, la valoarea lucrărilor executate conform contractului și în cel mai scurt timp posibil. Lucrările executate trebuie să fie dovedite ca atare printr-o situație de lucrări provizorii, întocmită astfel încât să asigure o rapidă și sigură verificare a lor. Din situațiile de lucrări provizorii achizitorul va putea face scăzăminte pentru servicii făcute antreprenorului și convenite cu acesta. Alte scăzăminte nu se pot face decât în cazurile în care ele sunt prevăzute în contract sau ca urmare a unor prevederi legale.

(2) Situațiile de plată provizorii se confirmă în termen de 14 zile de la primirea acestora.

(3) Plățile parțiale se efectuează, de regulă, la intervale lunare, dar nu influențează responsabilitatea și garanția de bună execuție a antreprenorului; ele nu se consideră, de către achizitor, ca recepție a lucrărilor executate.

(5) Achizitorul nu va fi îndreptățit să solicite o diminuare a prețului   invocând motivul că lucrarea sau serviciul a costat mai puțină muncă sau a costat mai puțin decât a anticipat inițial antreprenorul.

(6) Orice sold al unor sume rămase temporar reținute va deveni plătibil în prima situație de plată emisă după aprobarea recepției la terminarea lucrărilor.

(8) Dacă valoarea contractuală a Lucrărilor decontate și plătite este, în orice moment înainte de aprobarea recepției la terminarea lucrărilor, mai mică decât valoarea Lucrărilor Permanente executate efectiv, situația de plată întocmită la momentul respectiv va cuprinde și sumele aferente progresului fizic efectiv realizat.

(9) « Riscul cantităților și metodelor de lucru este preluat de antreprenor ».

18.4 - Plata facturii finale se va face imediat după verificarea și acceptarea situației de plată definitive de către achizitor. Dacă verificarea se prelungește din diferite motive, dar, în special, datorită unor eventuale litigii, contravaloarea lucrărilor care nu sunt în litigiu va fi platită imediat.

18.5 - Contractul nu va fi considerat terminat pâna când procesul-verbal de recepție finală nu va fi semnat de comisia de recepție, care confirmă că lucrările au fost executate conform contractului. Recepția finală va fi efectuată conform prevederilor legale, după expirarea perioadei de garanție. Plata ultimelor sume datorate antreprenorului pentru lucrările executate nu va fi condiționată de eliberarea certificatului de recepție finală.

20. Asigurări
20.1 - (1) Antreprenorul are obligația de a încheia, înainte de începerea lucrărilor, o asigurare ce va cuprinde toate riscurile ce ar putea apărea privind lucrările executate, utilajele, instalațiile de lucru, echipamentele, materialele pe stoc, personalul propriu și reprezentanții împuterniciți să verifice, să testeze sau să recepționeze lucrările, precum și daunele sau prejudiciile aduse către terțe persoane fizice sau juridice.

(2) Asigurarea se va încheia cu o societate de asigurare. Contravaloarea primelor de asigurare va fi suportată de către antreprenor din capitolul „Cheltuieli indirecte”.

(3) Antreprenorul are obligația de a prezenta achizitorului, ori de câte ori i se va cere, polița sau polițele de asigurare și recipisele pentru plata primelor curente (actualizate).

(4) Antreprenorul are obligația de a se asigura că subantreprenorii au încheiat asigurări pentru toate persoanele angajate de ei. El va solicita subantreprenorilor să prezinte achizitorului, la cerere, polițele de asigurare și recipisele pentru plata primelor curente (actualizate).

20.2 - Achizitorul nu va fi responsabil pentru niciun fel de daune-interese, compensații plătibile prin lege, în privința sau ca urmare a unui accident sau prejudiciu adus unui muncitor sau altei persoane angajate de antreprenor, cu excepția unui accident sau prejudiciu rezultând din vina achizitorului, a agenților sau a angajaților acestuia.

21. Subcontractanți

21.1 - Antreprenorul are obligația de a încheia contracte cu subcontractanții desemnați, în aceleași condiții în care el a semnat contractul cu achizitorul.

21.2 - (1) Antreprenorul are obligația de a prezenta la încheierea contractului toate contractele încheiate cu subcontractanții desemnați.

(2) Lista subcontractanților, cu datele de recunoaștere ale acestora, cât și contractele încheiate cu aceștia se constituie în anexe la contract.

21.3 - (1) Antreprenorul este pe deplin răspunzător față de achizitor de modul în care îndeplinește contractul.

(2) Subcontractantul este pe deplin răspunzător față de antreprenor de modul în care își îndeplinește partea sa din contract.

(3) Antreprenorul are dreptul de a pretinde daune-interese subcontractanților, dacă aceștia nu își îndeplinesc partea lor din contract.

21.4 - Antreprenorul poate schimba oricare subcontractant numai dacă acesta nu și-a îndeplinit partea sa din contract. Schimbarea subcontractantului nu va modifica prețul contractului și se va face numai cu acordul achizitorului.

22. Forța majoră

22.1 - Forța majoră este constatată de o autoritate competentă.

22.2 - Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta acționează.

22.3 - Îndeplinirea contractului va fi suspendată în perioada de acțiune a forței majore, dar fară a prejudicia drepturile ce li se cuveneau părților până la apariția acesteia.
22.4 - Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor.

22.5 - Partea contractantă care invocă forța majoră are obligația de a notifica celeilalte părți încetarea cauzei acesteia în maximum 15 zile de la încetare.

22.6 - Dacă forța majoră acționează sau se estimează că va acționa o perioada mai mare de 6 luni, fiecare parte va avea dreptul să notifice celeilalte părți încetarea de drept a prezentului contract, fără ca vreuna din părți să poată pretinde celeilalte daune-interese.

23. Soluționarea litigiilor

23.1 - Achizitorul și antreprenorul vor depune toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea contractului.

23.2 - Dacă, după 15 zile de la începerea acestor tratative, achizitorul și antreprenorul nu reușesc să rezolve în mod amiabil o divergență contractuală, fiecare poate solicita ca disputa să se soluționeze fie prin arbitraj la Camera de Comerț și Industrie a României, fie de către instanțele judecătorești din România. 

24. Limba care guvernează contractul
24.1 - Limba care guvernează contractul este limba română.

25. Comunicări

25.1 - (1) Orice comunicare între părți, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât și în momentul primirii.

25.2 - Comunicările între părți se pot face și prin telefon, telegramă, telex, fax sau e-mail cu condiția confirmării în scris a primirii comunicării.

26. Legea aplicabilă contractului
26.1 - Contractul va fi interpretat conform legilor din România.

               Părțile au înțeles să încheie azi __________prezentul contract în două exemplare, câte unul pentru fiecare parte. 



Achizitor,




                                Antreprenor,
